**PIEGĀDES LĪGUMS**

**1.daļā “Tautas tērpu izgatavošana”**

Daugavpilī, 2016.gada 1.decembrī

**Latviešu kultūras centrs,** reģ.Nr. 90000077556, juridiskā adrese: Rīgas iela 22a, Daugavpils, LV-5401, Latvijas Republika, vadītājas Regīnas Osmanes personā, kura rīkojas uz iestādes Nolikuma pamata (turpmāk – Pasūtītājs), no vienas puses, un

**SIA “Tautas tērpu centrs Senā Klēts”**, Reģ.Nr. 40003361391, juridiskā adrese: Rātslaukums 1, Rīga, LV-1050, valdes priekšsēdētājas Monstas Grasmanes personā, kura rīkojas uz Statūtu pamata ar tiesībām pārstāvēt kapitālsabiedrību atsevišķi, (turpmāk – Piegādātājs), no otras puses, abas kopā/atsevišķi turpmāk Puses/Puse, pastāvot pilnīgai vienprātībai, bez viltus, maldiem un spaidiem,

ņemot vērā Daugavpils pilsētas domes Iepirkumu komisijas 2016.gada 29.novembra lēmumu (prot.Nr.3) iepirkumā „Tērpu izgatavošana un piegāde Latviešu kultūras centram”, identifikācijas numurs DPD 2016/204, noslēdza šāda satura līgumu:

**I. Līguma priekšmets**

1. Pasūtītājs uzdod, bet Piegādātājs apņemas piegādāt un atsavināt **tautas tērpus** (turpmāk – prece) atbilstoši tehniskajai specifikācijai (1.pielikums) Piegādātāja konkursam iesniegtajam tehniskajam piedāvājumam (2.pielikums), kas ir šī Līguma neatņemamas sastāvdaļas (turpmāk arī Pasūtījums).
2. Piegādātājs piegādā tautas tērpus pēc adreses: [**Rīgas iela 22a, Daugavpils**](https://www.google.com/url?sa=D&oi=plus&q=https://www.google.com/maps/place/Daugavpils%2BB%25C4%2593rnu%2Bun%2Bjaunatnes%2Bsporta%2Bskola/data%3D!4m2!3m1!1s0x46c295c438980aa9:0xb3bc14951f2e6d6?gl%3DLV%26hl%3Dlv)**, Latvijas Republika.**
3. Piegādātājs nodrošina uzmērīšanu (mēru noņemšanu) 1 nedēļas laikā no līguma spēkā stāšanās dienas.
4. Piegādātājs apņemas izpildīt Pasūtījumu **līdz 2016.gada 27.decembrim** no līguma spēkā stāšanās dienas.

**II. Piegādātāja pienākumi**

1. Piegādāt preces atbilstoši Līguma pielikumā norādītajam apjomam, kvalitātes prasībām, aprakstam un skicēm.
2. Pēc preču piegādes iesniegt Pasūtītājam parakstīšanai Pasūtījuma nodošanas – pieņemšanas aktu un apmaksas dokumentus.
3. Piegādāt preces Līguma 2.punktā noteiktajā adresē. Transportēšanas un glabāšanas laikā precēm jābūt iepakotām, lai tās pasargātu no vizuālo defektu rašanās.
4. Saskaņot preču piegādes laikus ar Līgumā norādīto Pasūtītāja atbildīgo personu ne vēlāk kā divas darba dienas pirms preču piegādes.

**III. Pasūtītāja pienākumi**

1. Veikt samaksu par kvalitatīvi izpildītu Pasūtījumu.
2. Līgumā noteiktajā kārtībā pieņemt Piegādātāja piegādātās preces un parakstīt Pasūtījuma nodošanas – pieņemšanas aktus un apmaksas dokumentus, ja piegādātās preces un to kvalitāte atbilst specifikācijai, tehniskajam piedāvājumam, aprakstam un skicēm.
3. Nodrošināt Piegādātājam apstākļus līguma sekmīgai izpildei.

**IV. Līguma summa un norēķinu kārtība**

1. Līguma summa ir **EUR 6 654,00 (seši tūkstoši seši simti piecdesmit četri euro 00 centi)**, pievienotās vērtības nodoklis (PVN 21%) sastāda EUR 1 397,34 (viens tūkstotis trīs simti deviņdesmit septiņi euro 34centi ), kopā ar PVN **EUR 8 051,34 (astoņi tūkstoši piecdesmit viens euro 34 centi).**
2. Pasūtītājs veic līguma summas samaksu **15 (piecpadsmit) dienu laikā** no kvalitatīvi izpildīta Pasūtījuma nodošanas – pieņemšanas akta parakstīšanas. Maksājums tiek izpildīts pamatojoties uz Piegādātāja izsniegtu rēķinu. Priekšapmaksa nav paredzēta.
3. Samaksu Pasūtītājs veic, pārskaitot līgumcenu Piegādātāja rēķinā norādītajā bankas norēķinu kontā. Par samaksas dienu uzskatāma diena, kurā Pasūtītājs veicis bankas pārskaitījumu.
4. Piegādātājs, sagatavojot rēķinu, iekļauj tajā informāciju ar Pasūtījuma pilnu nosaukumu un numuru, kā arī Līguma numuru un noslēgšanas datumu. Ja Piegādātājs nav iekļāvis šajā Līguma punktā noteikto informāciju rēķinā, Pasūtītājs ir tiesības prasīt Piegādātājam veikt atbilstošas korekcijas rēķinā.

**V. Pasūtījuma pieņemšanas kārtība un pretenzijas**

1. Pirms visu preču partijas izgatavošanas uzsākšanas Piegādātājs, ar Pasūtītāja pārstāvi saskaņotā laikā un līgumā norādītajā adresē, piegādā Pasūtītāja pārstāvja pieprasītos preču (audumu, diegu, citu materiālu krāsu toņu paraugus) paraugus saskaņošanai uz sava rēķina.
2. Pasūtītāja pārstāvji divu dienu laikā pēc paraugu saņemšanas, veic to atbilstības salīdzināšanu ar Līguma prasībām. Ja paraugi atbilst Līguma prasībām, puses paraksta aktu par paraugu saskaņošanu un atļauju veikt preču partijas piegādi. Ja paraugi neatbilst Līguma prasībām, Pasūtītājs iesniedz Piegādātājam motivētu pretenziju par konstatētajām neatbilstībām Līguma nosacījumiem un uzdevumu iesniegt atbilstošus paraugus atkārtotai saskaņošanai. Piegādātājs veic precu partijas piegādi tikai pēc preču paraugu atkārtotas saskaņošanas.
3. Pēc Pasūtījuma izpildes, Piegādātājs iesniedz Pasūtītājamparakstītu Pasūtījuma nodošanas – pieņemšanas aktu un apmaksas dokumentus.
4. pasūtītājs piecu darba dienu laikā pēc Pasūtījuma nodošanas-pieņemšanas akta saņemšanas pārbauda piegādāto preču atbilstību Līguma noteikumiem, saskaņotajiem paraugiem un pieņem Pasūtījumu, parakstot Pasūtījuma nodošanas-pieņemšanas aktu, vai iesniedz Piegādātājam motivētu atteikumu pieņemt izpildīto Pasūtījumu.
5. Pasūtītāja motivēta atteikuma gadījumā, Piegādātājs ar saviem spēkiem un par saviem līdzekļiem novērš trūkumus un vai preču defektus, ja tie radušies Piegādātāja vainas dēļ, veic preču nomaiņu, ja tā neatbilst Līguma specifikācijai un/vai skicēm, vai tām ir neatbilstoša kvalitāte. Pēc trūkumu novēršanas Piegādātājs atkārtoti iesniedz Pasūtītājam Pasūtījuma nodošanas-pieņemšanas aktu. Pasūtītājs atkārtotu preču pieņemšanu veic Līguma 18.punktā minētajā kārtībā.
6. Pasūtījuma izpildes diena ir diena, kad preces ir piegādātas un Piegādātājs iesniedzis Pasūtītājam nodošanas – pieņemšanas aktu, ja Pasūtītājs, pieņēmis preces Līgumā noteiktajā kārtībā.
7. Preces pāriet Pasūtītāja īpašumā ar dienu, kad Piegādātājs tās ir piegādājis un Pasūtītājs veicis pilnu līgumcenas samaksu. Atbildība par preču bojāeju pāriet Pasūtītajam ar brīdi, kad preces ir piegādātas un nodotas Pasūtītājam.

**VI. Garantija**

1. Piegādātājs apņemas nodrošināt pasūtījuma izpildi labā kvalitātē un preču atbilstību tehniskajam piedāvājumam, aprakstam un skicēm.
2. Preču garantijas termiņš ir **12 (divpadsmit) mēneši** no Pasūtījuma nodošanas – pieņemšanas akta parakstīšanas dienas.
3. Garantijas termiņš ir termiņš, kādā Pasūtītājs garantē, ka preces saglabās savas lietošanas īpašības, tajā skaitā nesaplīsīs un saglabās savu krāsojumu pie pareizas preces ekspluatācijas. Garantija neattiecas uz dabisko preces nolietojumu, mehāniskiem bojājumiem un smērējumiem, kurus nevar atmazgāt.
4. Garantijas laikā Piegādātājs veic bojāto preču apmaiņu pret jaunām, vai preču labošanu piecu darba dienu laikā no Pasūtītāja rakstiskas reklamācijas saņemšanas dienas uz sava rēķina, ja bojājums nav radies Pasūtītāja vai trešo personu vainas dēļ. Par katru garantijas gadījumu Puses paraksta aktu.
5. Piegādātājs neatbild par preču defektiem, kas radušies garantijas laikā Pasūtītāja vai trešo personu vainas dēļ.

**VII. Pušu atbildība**

1. Ja Piegādātājs nokavējis Līguma 3.punktā noteikto preču piegādes termiņu, Pasūtītājam ir tiesības pieprasīt Piegādātājam līgumsodu **0,2 % (nulle komats divu procentu)** apmērā par katru turpmāk nokavēto dienu no kopējās līgumcenas, bet ne vairāk kā 10% (desmit procentus) no kopējās līgumcenas.
2. Ja Pasūtītājs aprēķinājis Līguma 27.punktā noteikto līgumsodu, Pasūtītājam ir tiesības ieturēt līgumsodu no piegādātājam maksājamās summas, rakstiski paziņojot par to Piegādātājam.
3. Ja Pasūtītājs nokavējis Līguma 12.punktā noteikto maksājumu termiņu, Piegādātājam ir tiesības pieprasīt Pasūtītājam samaksāt nokavējuma procentus **0,2% (nulle komats divu procentu)** apmērā no nokavētā maksājuma summas par katru nokavēto dienu, bet ne vairāk kā 10% (desmit procentus) no nokavētā maksājuma summas.
4. Puses ir atbildīgas par Līgumā noteikto saistību neizpildi, kā arī par zaudējumiem, ko tās Līguma izpildes gaitā savas vainas dēļ radījušas otrai Pusei.
5. Līgumsoda samaksa neatbrīvo Puses no Līguma izpildes pienākuma, tai skaitā neatbrīvo Piegādātāju no pienākuma novērst preču neatbilstības un nepilnības.
6. Līgumsods netiek ieskaitīts zaudējumu atlīdzībā.

**VIII. Līguma darbības termiņš un izbeigšanas kārtība**

1. Līgums stājas spēkā tā parakstīšanas brīdī un darbojas līdz Līguma saistību izpildei.
2. Līgums var tikt grozīts vai pārtraukts tikai pēc Pušu savstarpējās vienošanās, kas noformēta rakstveidā.
3. Pasūtītājs ir tiesīgs nekavējoties vienpusēji atkāpties no Līguma izpildes bez jebkādu zaudējumu atlīdzināšanas Piegādātājam, par Līguma izbeigšanu rakstiski paziņojot Piegādātājam, ja:
   1. Piegādātājs atzīts par maksātnespējīgu, tiek likvidēts, tā darbība ir apturēta vai pārtraukta;
   2. Piegādātājs kavē Līguma izpildi vairāk par divām nedēļām;
   3. Piegādātāja atkārtoti iesniegtie preču paraugi neatbilst Līguma nosacījumiem.
4. Piegādātājs ir tiesīgs vienpusēji nekavējoties atkāpties no līguma izpildes, neatlīdzinot Pasūtītājam nekādus zaudējumus, ja Pasūtītājs līgumā noteiktajos termiņos nav veicis maksājumus un maksājumu kavējums pārsniedz 30 (trīsdesmit) kalendāra dienas.

**IX. Nepārvarama vara**

1. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā no Pusēm vai Puses kopā nevarēja ne paredzēt, ne novērst, ne ietekmēt, un, par kuru rašanos nenes atbildību, tas ir, stihiskas nelaimes, valsts varas, pārvaldes un pašvaldību pieņemtie ārējie normatīvie akti, kas tieši ietekmē Līguma izpildi.
2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.

**X. Noslēguma jautājumi**

1. Visi strīdi, kas rodas Līguma sakarā, vispirms tiek risināti savstarpējās sarunās. Ja sarunu gaitā vienošanās vai izlīgums nav panākts, strīds tiek izšķirts tiesā Latvijas Republikas normatīvajos aktos noteiktajā kārtībā.
2. Līgums pilnībā apliecina Pušu savstarpējo vienošanos. Nekādi mutiski papildinājumi netiks uzskatīti par Pusēm saistošiem Līguma noteikumiem. Jebkuri grozījumi Līguma noteikumos stājas spēkā tikai tad, kad tie ir noformēti rakstiski un tos ir parakstījusi katra no Pusēm.
3. Pušu reorganizācijas gadījumā visas Līgumā noteiktās tiesības un saistības pāriet Pušu tiesību un saistību pārņēmējiem.
4. Savstarpējās Pušu attiecības, kas netika paredzētas parakstot Līgumu, ir regulējamas saskaņā ar Latvijas Republikā spēkā esošiem normatīviem aktiem.
5. Visi paziņojumi Līguma sakarā izdarāmi uz Līgumā norādītajām adresēm, un visos paziņojumos (sarakstē, apmaksas dokumentos u.c. dokumentos) Pusēm jānorāda Līguma datums un nosaukums.
6. Līgums sastādīts uz 5 lapām ar 1.pielikumu uz 2 lapām, 2.pielikumu uz 2 lapām, pavisam uz 9 lapām, parakstīts divos identiskos eksemplāros, kuriem ir vienāds juridiskais spēks un no kuriem viens glabājas pie pasūtītāja un otrs – pie piegādātāja.

**XI. Pušu atbildīgās personas**

1. Par Līguma organizatorisko izpildi, preču saskaņošanu, kvalitātes uzraudzību, kā arī preču pieņemšanu un nodošanas - pieņemšanas aktu parakstīšanu pilnvarotās personas:
   1. no Pasūtītāja puses:

|  |  |
| --- | --- |
| Vārds, uzvārds: | Regīna Osmane |
| Amats | Latviešu kultūras centra vadītāja |
| Tālrunis: | 65422763, 29192953, fakss: 65426518 |
| E-pasta adrese: | centrs@apollo.lv |

44.2. no Piegādātāja puses:

|  |  |
| --- | --- |
| Vārds, uzvārds: | Monta Grasmane |
| Amats | Valdes priekšsēdētāja |
| Tālrunis: | 67242398, fakss: 67242398 |
| E-pasta adrese: | info@senaklets.lv |

**XII. Līdzēju rekvizīti**

|  |  |
| --- | --- |
| **Pasūtītājs:**  **Latviešu kultūras centrs**  Reģ.Nr.90000077556,  Rīgas iela 22a, Daugavpils, LV-5401  Vadītāja:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ R.Osmane | **Piegādātājs:**  **SIA “Tautas tērpu centrs Senā Klēts”**  Reģ.Nr.40003361391  Rātslaukums 1, Rīga, LV-1050  Banka: AS SEB Banka  Kods: UNLALV2X  Konts: LV19UNLA0001500469081  Tālr., fakss: 67242398  Valdes priekšsēdētāja:  \_\_\_\_\_\_\_\_\_\_\_\_\_\_\_\_ M.Grasmane |

1.pielikums

Pie 2016.gada 1.decembra piegādes līguma

**TEHNISKĀ SPECIFIKĀCIJA**

**1.DAĻAI “Tautas tērpu izgatavošana”**

|  |  |  |  |
| --- | --- | --- | --- |
|  | **Kolektīvs** | **Daudzums** | **Mērv.** |
|  | **Vidējās paaudzes DK „Saime”** |  |  |
| 1 | Krekli vīriešu, lina | 14 | gb |
| 2 | Bikses, pusvilna | 14 | gb |
| 3 | Krekli sieviešu, garie | 14 | gb |
| 4 | Zeķes pusgarās, mežģīņadījums, kokvilna | 14 | pāris |
| 5 | Cepures vīriešu, ratenes | 14 | gb |
|  | **Senioru deju kolektīvs** |  |  |
| 6 | Sievu cepures Birži Augšzemes | 14 | gb |
|  | **Folkloras ansamblis „Dzīsme”** |  |  |
| 7 | Galvasauti Dienvidlatgales, sieviešu | 8 | gb |
| 8 | Pārpieris | 8 | gb |
|  | **Deju ansamblis „Laismeņa”** | 14 | gb |
| 9 | Spangu vainagi | 14 | gb |
| 10 | Jostas Alsungas | 14 | gb |

**Vidējās paaudzes DK „Saime”**

Krekls vīriešu – lina audums, ar nelielu rokdarbu (mezgliņi) apkaklei.

Bikses garās, vīriešu – vilnas vai pusvilnas audums, ar 3 (trijām) pogām vienā sānā, bez kabatām, ar gumijas staru apakšā.

Krekls garais, sieviešu – lina audums, ar nelielu rokdarbu (mezgliņi) apkaklei, šķēlums 30 – 35 cm sānu vīlēs no ceļgala.

Cepures vīriešu (ratene) – filca materiāls.

**Senioru deju kolektīvs**

Sievu cepures, Augšzemes Birži – kokvilnas audums, priekšmalā izšūta tilla mežģīne (roku darbs), piegriezums ar kuplu krokojumu pakauša daļā.

**Folkloras ansamblis „Dzīsme”**

Galvasauti sievu, Dienvidlatgales – lina audums, izmērs 46cm x 250 cm, galos mežģīne.

Pārpieris, Dienvidlatgales – krāsains izšuvums, sasienams ar lentītēm.

**Deju ansamblis „Laismeņa”**

Vainagi meitu – Kurzemes, spangu (metāla).

Jostas meitu – Alsungas novada, rakstainas.

**Tērpu izgatavošanas nosacījumi vidējās paaudzes DK „Saime”, senioru deju kolektīvam, folkloras ansamblim „Dzīsme”, deju ansamblim „Laismeņa”**

1. Galvasautu, bikšu izgatavošana paredzēta no vilnas audumiem, neizmantojot sintētiskos audumus.

2) Izšuvumos drīkt izmantot tikai pēc mazgāšanas neplūkstošus diegus.

3) Katra tērpa katras sastāvdaļas audumu krāsu toņu paraugi, auduma un izgatavošanas materiāla paraugi, izšuvumu diegu krāsu toņu paraugi saskaņojami ar pasūtītāju.

4) Katrs tērpu komplekts ir jāizgatavo atbilstoši kolektīva dalībnieku individuālajiem izmēriem.

5) Piegāde, uzmērīšana (mēru noņemšana) un pielaikošana bez papildus samaksas tiek veikta, izbraucot pie klienta Rīgas ielā 22 a, Daugavpilī, vismaz 5 dienas iepriekš telefoniski vienojoties par laiku.

6) Tērpu izgatavošanas un piegādes izpildes termiņš – līdz 2016.gada 27.decembrim.

|  |  |
| --- | --- |
| Pasūtītājs:  Latviešu kultūras centra vadītāja:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ R.Osmane | Piegādātājs:  SIA “Tautas tērpu centrs Senā Klēts” valdes priekšsēdētāja:  \_\_\_\_\_\_\_\_\_\_\_\_\_\_\_\_ M.Grasmane |